Temeljem članka 107. Zakona o odgoju i obrazovanju u osnovnoj i srednjoj školi (N.N. 87/98,86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17,68/18) Pomorska škola Bakar objavljuje dana 21.veljače 2019.g.

**N A T J E Č A J**

**za zasnivanje radnog odnosa na radnom mjestu**

1. **Nastavnik skupine strukovnih predmeta iz područja nautike (m/ž)** – 1 izvršitelj, na puno, neodređeno radno vrijeme, uz probni rad u trajanju od 3 mjeseca;

**Kandidati uz**  **opće uvjete za zasnivanje radnog odnosa, moraju ispunjavati i slijedeće uvjete:**

**-**sukladno Zakonu o odgoju i obrazovanju u osnovnoj i srednjoj školi, Pravilniku o stručnoj spremi i pedagoško-psihološkom obrazovanju nastavnika u srednjem školstvu, čl. 14. Zakona o akademskim i stručnim nazivima i akademskom stupnju, te kadrovskim uvjetima propisanim u Strukovnom kurikulumu za stjecanje zanimanja pomorski nautičar.

**Uz prijavu na natječaj je potrebno dostaviti**:

* Životopis kandidata
* Uvjerenje o nekažnjavanju ne starije od 3 mjeseca od dana objave natječaja (izvornik)
* Dokaz o stečenoj stručnoj spremi (preslika)
* Potvrda o pedagoško-psihološkom obrazovanju ukoliko ga je kandidat stekao (preslika)
* Dokaz o državljanstvu (preslika)
* Elektronički zapis o radnom stažu iz HZMO (izvornik)
* Svjedodžbe o osposobljenosti pomoraca sukladno Strukovnom kurikulumu za stjecanje zanimanja pomorski nautičar i pomorsku knjižicu (preslike)

Ako kandidat ostvaruje prednost pri zapošljavanju prema posebnom zakonu, dužan je u prijavi na natječaj pozvati se na to pravo te ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje tog prava, dužan je uz prijavu na natječaj priložiti sve dokaze o ispunjavanju traženih uvjeta, te sve dokaze potrebne za ostvarivanje prava prednosti u skladu s posebnim propisima prema kojima isto pravo ostvaruje.

Kandidat koji se poziva na pravo prednosti pri zapošljavanju u skladu s člankom 48.f.Zakona o zaštiti vojnih i civilnih invalida rata, uz prijavu na natječaj dužan je osim dokaza o ispunjavanju traženih uvjeta, priložiti i dokumentaciju iz koje je vidljivo spomenuto pravo te dokaz iz kojeg je vidljivo na koji način je prestao radni odnos kod posljednjeg poslodavca.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca.

Kandidat koji ostvaruje pravo prednosti pri zapošljavanju u skladu s čl. 102. Zakona o pravima hrvatskih branitelja iz Domovinskog rata i članovima njihovih obitelji, dužan je uz dokaza o ispunjavanju uvjeta iz natječaja priložiti i dokaze propisane čl. 103.st. 1. Spomenutog Zakona, a koji su objavljeni na web stranici:

<https://branitelji.gov.hr/zaposljavanje-843/843>

Na natječaj se mogu ravnopravno prijaviti osobe oba spola.

**Rok za podnošenje prijava** je do 01. ožujka 2019.godine.

Prijavu na natječaj uz obveznu dokumentaciju i naznakom „za natječaj“ treba dostaviti na adresu:

**Pomorska škola, Nautička 14, Bakar.**

**Nepotpune i nepravovremene prijave neće se razmatrati.**

**Potpunom prijavom smatra se prijava koja sadrži sve podatke i priloge navedene u natječaju.**

**Prijavom na natječaj kandidati su suglasni s objavom osobnih podataka (ime, prezime, titula) na web stranici Škole, u svrhu obavještavanja o rezultatima natječaja.**